ไปร้านตัดผมแล้วใช้ที่กดสิวของทางร้านครับ เสี่ยง hiv ไหมครับไม่มีเลือดที่ตัวกดสิวตัดผมคิวแรกเลยครับ 12.00 ร้านเปิด ร้านปิด4ทุ่มhiv ยังอยู่ในที่กดไหมครับมีโอกาสติดไหมครับ
สวัสดีค่ะ การใช้ที่กดสิวร่วมกับผู้อื่น ย่อมมีโอกาสติดโรคต่างๆ ได้ รวมถึงการติดเชื้อ HIV อย่างไรก็ตาม หากร้านตัดผมมีมาตรฐานในการดูแลความสะอาดและการปลอดเชื้อ โอกาสที่จะติดก็ถือว่าไม่มี เพราะทางร้านน่าจะมีการทำความสะอาดฆ่าเชื้อสิ่งของต่างๆ ที่มีการใช้ร่วมกันค่ะแต่ในกรณีที่ทางร้านไม่ได้มีการทำความสะอาดจริงๆ หากมีเลือดที่มีเชื้อ HIV ปนเปื้อนอยู่ตรงที่กดสิว แต่ที่กดสิวไม่ได้ถูกใช้งานเป็นเวลาหลายชั่วโมงแล้ว เชื้อก็จะตายหมดแล้วค่ะ ดังนั้น โอกาสในการติดเชื้อก็ถือว่าไม่มี อย่างไรก็ตาม เพื่อความปลอดภัย หากต้องทำหัตถการอะไรที่อาจเสี่ยงต่อการใช้สิ่งของร่วมกับผู้อื่น ก็ควรหลีกเลี่ยง หรือใช้บริการกับร้านที่เรารู้จักและมีมาตรฐานในการทำความสะอาดค่ะ